hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu de hu hu
1082 Budapest, Üllői út 70.
Nyitva tartás: hétfőtől-csütörtökig 14 és 18 óra között
Kizárólag vezetékes fejhallgatók kábelhibáit javítjuk
Jack dugó csere fejhallgatón, fülhallgatón
A fejhallgatók és fülhallgatók jack dugójának cseréje
alap esetben alkatrészköltséggel együtt 7.000 forintba kerül.
A javítás átfutási ideje átlagosan egy hét.
Vezetékes fejhallgatók esetén a leggyakoribb hibák a kábel érintkezési hibája a jack dugó tövében és az eltört vagy elferdült jack dugó. A fejhallgatók gyári csatlakozói nem szétszedhetőek, ezért a javítás során az eredeti csatlakozót egy szerelhető kivitelű dugóval pótoljuk.
Jogilag tartós fogyasztási cikkek, gyakorlatilag nem azok
Egy drága fejhallgatótól joggal várhatjuk el, hogy szépen és tisztán szóljon, azonban a legtöbb fejhallgató sajnos alulmúlja a vásárlók elvárásait tartósság szempontjából, és ez a magasabb árkategóriájú modellekre is igaz.
Az más kérdés, hogy a vásárlók gyártókkal szembeni elvárásai reálisak-e, de most a tényeket vegyük alapul, vagyis azt, hogy a műbőr bevonatú alkatrészek, mint például egy fülpárna vagy fejpánt borítás, átlagosan 1-2 év alatt elhasználódnak, a műbőr borítás kiszakad, lemállik. A fejhallgató kábelek is jellemzően 1-2 év alatt mennek tönkre, és még rendeltetésszerű használat mellett is bekövetkezik az elkerülhetetlen, vagyis az, hogy a belső vezetékek megsérülnek, először érintkezési hibásak lesznek, majd véglegesen elszakadnak.
Ilyenkor az a nem mindegy, hogy a gyártó az adott modell megtervezésekor mennyire törekedett a javíthatóságra. A javíthatóság is a minőség egyik ismérve.
Nem mindegy például, hogy egy fejhallgatót szét lehet-e szedni egyszerűen néhány csavar kicsavarozásával, avagy csak potenciálisan törékeny műanyag alkatrészek feszegetése árán válik hozzáférhetővé a javítandó rész.
Vannak általános hibák, és vannak tervezési hibák, amikor a fejhallgató kialakításából adódóan már eleve nagyobb a valószínűsége egy bizonyos meghibásodásnak.
Például egy törésgátló nélküli kábel átvezetésnél minden bizonnyal meg fog törni a kábel, ahogy egy túl kemény anyagból készült törésgátló sem látja el megfelelően a feladatát. Ha egy funkciójából adódóan feszítésnek rendszeresen kitett műanyag alkatrész túl vékony, akkor hamar el fog repedni vagy le fog törni. Ha a fejpánton átmenő kábel becsípődhet vagy elnyíródhat, mert nincs megfelelően védve, akkor hamar tönkre is fog menni. Egyes fejhallgatók és fülhallgatók esetén a kábel bevonatával is adódhat probléma, ha a gyártó nem megfelelő anyagösszetételt választott a gyártáshoz. Ilyen tervezési hiba eredménye a túl puha, elragacsolódó kábel bevonat, illetve a felkeményedő és összetöredező kábel bevonat is, már amennyiben ez a hibajelenség az adott modellnél gyakori, nem pedig helytelen tárolásból adódó egyedi eset.
A Fejhallgató Szervizben vezetékes fejhallgatók és fülhallgatók kábelhibáit javítjuk.
A kapcsolat űrlapon keresztül kérhet előzetes árajánlatot, ha megírja a javítandó eszköz típusát és hibajelenségét:
Fejhallgató vásárlás a bolhapiacon
Dátum: 2019. 11. 18.
Rendhagyó cikk következik. A szervizben fejhallgatók adásvételével többnyire nem foglalkozunk, de a hétvégén szétnéztem a bolhapiacon, és a kezembe akadt néhány fejhallgató, melyeket érdemesnek találtam rá, hogy megvegyem és felújítsam őket. A XVII. kerületi Bakancsos utcai piacon vásároltam. A rendes neve egyébként Flamingó Vásártér, a Madárdomb közben található. Csak szombaton és vasárnap van nyitva 6 és 13 óra között. Bolhapiacra járni tök jó móka annak, aki szereti az ilyesmit. Itt olcsón lehet venni mindenféle régiséget, érdekességet, akár még márkás fejhallgatókat is találhatunk. Persze a legtöbb hibás vagy felújítandó állapotú. A következőkben górcső alá vesszük, hogy miket zsákmányoltam, a javításukat pedig később különálló cikkekben fogom bemutatni.
Sennheiser HD 205 fejhallgató
A Sennheiser HD 205 egy DJ fejhallgató elfordítható fülkagylóval, egyoldalas kábelvezetéssel. Hangszórói 32 ohm impedanciájúak. A fejhallgató ránézésre ép, törés szerencsére nincs rajta. Ezen a típuson elsősorban a fejpánt belső részét érdemes megnézni, közvetlenül a forgó rész fölött, hogy nem látható-e rajta repedés. Használt fejhallgatón a fülpárnákat és a fejpánt párnát mindenképpen cserélni kell, ezek már teljesen elhasználódtak. A fejhallgató mindkét hangszórója szól, csak visszhangosan, ami azt jelenti, hogy a negatív szál szakadt a kábelben. Ez többnyire a dugónál szokott előfordulni, ezért azt ki kell majd cserélni. Ezen a modellen a jack dugó átalakítós, vagyis egy csavarmenetes adapterrel 3.5mm-esből 6.3mm-es tüskeátmérőjűvé alakítható. Ez az adapter sajnos hiányzik, ezt is pótolni kell.
Utángyártott fülpárna Sennheiser HD 205 fejhallgatóhoz
Sennheiser HD 203 fejhallgató
A Sennheiser HD 203 a maga nemében egy korrekt kis fejhallgató. Ezen a példányon a fülpárnákat és a fejpánt borítást mindenképpen cserélni kell, mert azok elég rosszul néznek ki. Viszont a hangszórói szépen szólnak, a kábel nem kontakthibás. A felső törésgátlókat ki kell majd cserélni, mert azok át lettek vágva, gondolom egy korábbi javítás során. Ennél a fejhallgatónál azt érdemes megnézni ha használtat veszünk, hogy a fülkagylók ne legyenek kiesősek, lejárósak. Ezek egy műanyag gömbcsuklóval rögzülnek a fejpánthoz.
Utángyártott fülpárna Sennheiser HD 203 fejhallgatóhoz
A Tectronic MD-806BS egy kevésbé értékes modell, lényegében egy retró fejhallgató, viszont manapság már nem igazán árulnak ilyen kialakítású fejhallgatókat. Fémkeresősök szoktak ilyesmit használni a detektorhoz, mert elég masszív, spirál kábeles, és a két oldal hangereje külön-külön állítható potméterek segítségével. Van rajta egy sztereó-monó kapcsoló is. Ezekben a régi potenciométereket szinte mindig ki kell cserélni, mert állítás közben recsegnek. Ez egy japán fejhallgató, hangszórói 8 ohm-osak, a jack dugó 6.3mm-es. Bár ez egy régi fejhallgató, a fülpárnák és a fejpánt borítás épek.
Az AKAI ASE-20 sem ér többet, mint a Tectronic MD-806BS, viszont a piacon fillérekért megkaptam. Ez szintén egy Japánban gyártott retró fejhallgató. Jó lesz a szervizbe dekorációnak. A fejpánt borítás alsó része sajnos felrepedezett, de a fülpárnái jó állapotban vannak. A jobb oldala nem szól, vélhetően azért, mert a fejpánton átmenő kábelben van egy szakadás. A hangerőszabályzó potmétereket is cserélni kellene, mert recsegősek.
Koss Pro 4 AAA Plus fejhallgató
Talán a Koss Pro 4 AAA Plus a legérdekesebb és egyben legértékesebb darab, amit hazahoztam. Ez egy 70-es évekbeli hifi fejhallgató, méghozzá működő állapotban. Fül körül felfekvő zárt típus, jó hangosan szól. A fejpánt borítása rendben van, a fülpárnái viszont teljesen felkeményedtek. A fejpánt mechanikusan teljesen jó, és a hangszórók is kifogástalanul szólnak, de a kábel tetejéről hiányzik a törésgátló. Az a fura fém szerelvény a bal oldalán állítólag arra való, hogy mikrofont rakjon rá az ember, bár ilyet még sosem láttam. Ezt a fejhallgatót mindenképpen fel fogom újítani.
Dátum: 2018. 08. 19.
Kaptunk néhány érdekes röntgen felvételt az ELAS Kft. jóvoltából. Ők elektronikai ipari gyártógépekkel és vizsgáló berendezésekkel foglalkoznak. Az általuk használt röntgenberendezések kiválóan alkalmasak fejhallgatók és fülhallgatók kábelének vágás nélküli vizsgálatára, és még sok más összetettebb feladatra is. A röntgen felvételeken egy esetleges kábel szakadás vagy kontakthiba szépen látszik, ezzel szemben például egy egyszerű multiméteres méréssel csak a szakadás tényét lehet megállapítani, az a sérülés pontos helyét nem mutatja. Ezek a röntgen gépek nagyon költségesek, több tízmillió forintba is kerülhet egy ilyen berendezés. Viszont lehet bérbe venni gépidőt is, ami már egy megfizethetőbb opció.
Fejhallgatókra vonatkozó szavatosság és jótállás
Dátum: 2017. 09. 27.
Ebben a cikkben szeretnék pár szót szólni a fejhallgatókra vonatkozó szavatosságról és jótállásról avagy garanciáról, mert sokan érdeklődnek ezzel kapcsolatban. A szavatossággal és jótállással kapcsolatos jogszabályokat a Polgári Törvénykönyvben találjuk. Fontos, hogy a vásárló tisztában legyen a jogaival, ugyanakkor nem árt ismerni a szavatosság és jótállás feltételeit is.
A fejhallgatók és fülhallgatók sajnos elég gyakran elromlanak még a garanciaidőn belül, viszont nem minden hiba olyan természetű, ami alapján a vásárló reklamációval élhet.
A Fejhallgató Szervizben kizárólag garancián túli javításokkal foglalkozunk. Ha olyan eszközt javítunk, ami még garanciális lenne, akkor a garancia attól kezdve elvész.
Azt gondolom, hogy a vásárlónak tisztában kell lennie azzal is, hogy a fejhallgatók és fülhallgatók anyagukból és felhasználásukból adódóan nem túl tartósak. Jellemzően 1-2 éven belül hibásodnak meg. Általában a drágább fejhallgatók sem tartósabbak, de ezekben jobb minőségű hangszórót raknak, főként emiatt kerülnek többe.
Webáruházból rendeljek vagy boltból vásároljak?
Általánosságban elmondható, hogy egy webáruházból megrendelt fejhallgatóra a vásárló szempontjából kedvezőbb feltételek vonatkoznak, mint a boltban vásároltra, hiszen ilyen esetben a vásárlónak nincs lehetősége megnézni vagy kipróbálni a terméket.
Milyen esetekben lehet reklamálni?
A legfontosabb tudnivaló az, hogy a jótállás és termékszavatosság kizárólag olyan gyártási hiba esetén érvényesíthető, amely feltehetően már a teljesítéskor megvolt a termékben. Tehát nem tartozik ezen hibák közé: a természetes elhasználódás (fülpárnák esetén a füllel érintkező bevonat kopása), a nem rendeltetésszerű használat, leejtés vagy más fizikai behatás miatti törés, kábel szakadás, bármilyen folyadékkal, szennyeződéssel való érintkezés, tűz vagy más külső ok által okozott kár.
A vásárlót terheli annak bizonyítása, hogy olyan gyártási hibáról van szó, amely feltehetően már a teljesítéskor megvolt a termékben: cég vagy vállalkozás esetén, fogyasztó esetén csak a teljesítéstől számított 6 hónap eltelte után. Ez elsősorban szakértői vélemény útján lehetséges.
A termékszavatosság minden fejhallgatóra és fülhallgatóra, mint tartós fogyasztási cikkre vonatkozik vételártól függetlenül. A vásárló az eladó hibás teljesítése esetén az eladóval szemben szavatossági igényt érvényesíthet a Polgári Törvénykönyv szabályai szerint. Szavatossági jog érvényesítéséhez a vásárlónak számlával, blokkal, vagy más módon igazolnia kell, hogy a terméket valóban az eladótól vásárolta, méghozzá a szavatossági időn belül, ami (új termék esetén): cég vagy vállalkozás esetén a teljesítés időpontjától számított 1 év, fogyasztó esetén a teljesítés időpontjától számított 2 év. A vásárlót négyféle szavatossági jog illeti meg: javítás, csere, árleszállítás, vételár-visszatérítés (elállás).
Kötelező jótállás vonatkozik a 10.000 forint feletti tartós fogyasztási cikkekre, melynek időtartama 1 év. A gyártó vagy forgalmazó ezen felül biztosíthat szerződésben vállalt jótállást, azaz garanciát is.
fejhallgató javítás • fülhallgató javítás
info@fejhallgatoszerviz.hu | +36 20 492 4401 | Kérjen árajánlatot!
Fejhallgató és fülhallgató javítás 7.000 forinttól.
A javítás átfutási ideje átlagosan 1 hét.
16 nyitvatartási napon belül át kell venni.
+36 20 492 4401
Fejhallgató és fülhallgató csatlakozók általános bekötése
Fejhallgatók és fülhallgatók bekötése (típus szerint)
Autó GPS nyomkövető javítás
headsetes fejhallgató javítás (19)
régi fejhallgató felújítása (10)
headsetes fülhallgató javítás (7)
gamer headset javítás (35)
pilóta headset javítás (3)
Kingston HyperX headset javítás
Sound Blaster headset javítás
A fejhallgatókon lévő fülpárna vagy szivacs egy idő után elhasználódik, a műbőr borítás lemállik. Az elhasználódott fülpárnák cseréje általában egyszerű, a legtöbb típushoz kapható utángyártott fülpárna.
Bluetooth fejhallgatók, törött fejhallgatók javítása
Burning-Elektronic, hangszóró és hangfal javítás
© 2013-2022. FejhallgatóSzerviz.hu | Általános Szerződési Feltételek | Adatvédelmi Tájékoztató | Impresszum